da en da nl ca da da de es da da da da da da da da da da da da da da da da da en nn cs da sv da lt en da da da en nb en da da da nb da de nb da da da da da da da da da da da da nl da en da da es nl da
Fremtidens behandling af nyresygdomme kan ligge i stofskiftet | Aarhus Universitet: Health
19.8.2022 09:28:35 CEST | Aarhus Universitet: Health
Nyt studie viser, at aminosyren lysin – som påvirker stofskiftet - har en lovende effekt på nyresygdomme hos mennesker og dyr.
”Studiet viser, at indtag af lysin beskytter nyrerne og forhindrer hypertensiv nyresygdom ganske effektivt," forklarer Markus Rinschen. Foto: Simon Byrial Fischel
Kan man spise sig ud af en nyresygdom? Det kan man måske - i følge et nyt studie fra Aarhus Universitet.
Her har lektor Markus Rinschen på Aarhus Institute of Advanced Studies og Institut for Biomedicin vist, at indtag af aminosyren lysin, der kan fås som kosttilskud i håndkøb, beskytter forsøgsdyr mod ​​skader på nyrerne.
Forsøget er primært lavet på rotter med forhøjet blodtryk – hypertension – og deraf følgende nyresygdom, men et lille pilotforsøg bekræfter, at aminosyren har tilsvarende effekt hos mennesker – dog uden sikker evidens for gavnlige virkninger på nyresygdom i klinikken.
”Vi fandt ud af, at der er en accelereret omdannelse af ​​aminosyren lysin hos mennesker og dyr med nyresygdom. Og studiet viser, at indtag af lysin beskytter nyrerne og forhindrer hypertensiv nyresygdom ganske effektivt – i hvert fald i dyremodeller,” forklarer Markus Rinschen.
Det anslås, at kronisk nyresygdom optræder hos op mod 10% af den voksne befolkning – dog oftest i lettere grad uden symptomer. De hyppigste årsager til nyresygdom og nyresvigt er diabetes eller forhøjet blodtryk, og konsekvensen er en stærk øget risiko for hjerteanfald eller slagtilfælde.
Markus Rinschen vurderer dog, at han er mindst fem år fra at begynde at behandle patienter i klinikken, og han pointerer, at folk med nyresygdomme ikke skal skynde sig ud og købe lysin-tabletter.
”Vi kender ikke bivirkningerne eller de bagvedliggende mekanismer endnu, og menneskets stofskifte er meget mere komplekst end en rottes,” siger han.
”Der er brug for mere forskning i dyremodeller, for vi har ikke afklaret den dominerende mekanisme bag resultatet. Vi fandt tre forskellige mekanismer, men vi ved ikke, om én, to eller kombinationen af alle tre er den afgørende faktor.”
På længere sigt er resultatet særligt interessant for både sundhedsforskere, læger, fysiologer, endokrinologer og ernæringseksperter.
”Det ville være rigtig godt, hvis nyrepatienter kunne opnå resultater ved at ændre diæten,” fastslår Markus Rinschen.
”Vi vil forstå nyre-stofskiftet, og det her er et stort skridt. Det er en ny og overraskende opdagelse, hvis vi kan give patienterne et stof, de allerede har i kroppen, og skabe kliniske resultater,” siger forskeren, som håber, at studiet kan føre til en mere generel forståelse af gavnlige metabolitter.
”Studiet viser, hvor dynamisk og stadig uudforsket vores stofskifte er, og at vi har brug for holistiske tilgange for at forstå det. Kost, stofskiftet, det kardiovaskulære system – mange ting bidrager til udviklingen af nyresygdom.”
Studiet er grundforskning – blandt andet ved brug af massespektrometri.
Samarbejdspartnere: Gary Siuzdak - Scripps Research, Oleg Palygin - Te Medical University of South Carolina, Alexander Staruschenko -  University of South Florida
Ekstern finansiering: Novo Nordisk Fonden, AUFF og MSCA-Cofund II
Læs mere her: https://www.nature.com/articles/s41467-022-31670-0
Aarhus Universitet, Aarhus Institute of Advanced Studies
”Studiet viser, at indtag af lysin beskytter nyrerne og forhindrer hypertensiv nyresygdom ganske effektivt," forklarer Markus Rinschen. Foto: Simon Byrial Fischel
Information om Aarhus Universitet: Health
Health er det sundhedsvidenskabelige fakultet på Aarhus Universitet, hvis hovedopgaver er forskning og uddannelse.
Fakultetet udbyder en lang række sundhedsuddannelser, bl.a. læge, tandlæge, idræt og folkesundhedsvidenskab.
Health består af fem institutter, ca. 4.400 studerende, 1.500 ansatte og 600 ph.d.-studerende.
Følg pressemeddelelser fra Aarhus Universitet: Health
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aarhus Universitet: Health
Gener er afgørende for, om du får ADHD eller autisme4.10.2022 13:29:44 CEST | Pressemeddelelse
Der er et stort overlap mellem de genetiske årsager til autisme og ADHD. Forskere fra Aarhus Universitet har som de første fundet gen-varianter, der kun øger risikoen for at udvikle én af diagnoserne.
Fæcestransplantation er effektiv kur mod livstruende tarminfektion26.9.2022 09:56:42 CEST | Pressemeddelelse
Mens standardbehandling ofte er utilstrækkelig over for genstridig tarmsygdom, blev over 90 procent af patienterne helt kureret i studie af ny banebrydende metode.
Relationen mellem patient og sundhedspersonale er afgørende22.9.2022 15:12:19 CEST | Pressemeddelelse
Hvad foregår der i kommunikationen, når patienter oplever, at sundhedspersonalets indsats hjælper? Det beskriver et forskningsresultat fra Aarhus Universitet.
Den mentale dagsform påvirker kvinders fysiske præstationsevne under menstruationscyklus22.9.2022 11:37:32 CEST | Pressemeddelelse
Mange kvinder har prøvet, at turen til spinning eller på løbebåndet føles mere hård op til eller under menstruation. Et studie fra Aarhus Universitet tyder på, at det lavere præstationsniveau ikke kan forbindes direkte med udsvingene i kønshormonerne.
Grise med gen-defekt giver nye perspektiver for behandling af Alzheimers22.9.2022 10:59:56 CEST | Pressemeddelelse
Forskere på Aarhus Universitet har klonet minigrise med mutation i et gen, der for nylig er identificeret som direkte årsag til Alzheimers sygdom. Grisene er især interessante for medicinalindustrien.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022